
Cyflwyniad

	Mae datblygiad plentyn yn cyfeirio at y dilyniant o newidiadau corfforol, iaith, meddwl a newidiadau emosiynol sydd yn digwydd i blentyn o eni i ddechrau oedolaeth.  Mae pob plentyn yn wahanol ond mae pob un yn datblygu o’i enedigaeth tan fod nhw yn 19 oed. Yn ystod y broses mae dilyniant datblygiad plentyn yn dibynnu ar rôl y rhiant neu’r gwarcheidwad i gynyddu annibyniaeth y plentyn. (Kidsense, 2019).  Mae’r blynyddoedd cynnar yn hollbwysig er bod e yn gyfnod mewn bywyd lle mae’r ymennydd yn datblygu’n gyflymaf.  Yn yr adeg yma mae gan yr ymennydd hefyd allu uchel i newid, a gosodir y sylfaen ar gyfer iechyd a lles trwy gydol y bywyd.  Mae arsylwi a monitro datblygiad plant yn bwysig er mwyn sicrhau bod y plant yn cwrdd â’r camau datblygu cywir.  Mae’r gwahanol fathau o ddatblygiad yn cynnwys ieithyddol, emosiynol, corfforol, cymdeithasol ac ysbrydol.  Mae plant yn mynd trwy gamau gwahanol wrth iddynt dyfu, mae yna gamau i bob agwedd.  Er hynny mae hyn yn digwydd ar raddfa wahanol i bob plentyn.  Mae 3 egwyddor sylfaenol datblygiad dynol yn digwydd o’i eni.  Mae’r datblygiad yn cychwyn o’r pen ac yn gweithio i lawr y corff.  Mae pob datblygiad yn digwydd yn yr un drefn i bob plentyn, ond gall ddigwydd ar raddau gwahanol.  Yn olaf, mae pob maes datblygu wedi’i gysylltu â’i gilydd.  Byddaf yn trafod 3 agwedd penodol ar ddatblygiad gan gynnwys datblygiad emosiynol, corfforol a chymdeithasol mewn plant.


Datblygiad Emosiynol

	Yn gyntaf, byddaf yn trafod ystyr datblygiad emosiynol plant a pa gam y mae Ella yn ei datblygiad.  Mae datblygiad emosiynol yn ei ymwneud â theimladau unigolion dros bobl eraill neu deimladau dros eu hunain.  Ynghyd â hyn mae hefyd yn ymwneud â theimladau tuag at sefyllfaoedd, gwrthrychau neu brofiadau.  Mae’r nodweddion craidd datblygiad emosiynol yn cynnwys y gallu i nodi a deall teimladau eich hun, i ddarllen a deall cyflyrau emosiynol eraill yn gywir, i reoli emosiynau cryf a’u mynegiant mewn modd adeiladol, i reoleiddio eich ymddygiad eich hun, i ddatblygu empathi tuag at eraill, ac i sefydlu a chynnal perthnasoedd. (National Scientific Council on the Developing Child, 2004).  Mae oedolion yn gallu defnyddio geiriau i fynegi eu teimladau ac egluro sut maen nhw’n teimlo.  Mae ddim mor hawdd i blant wneud hyn ag efallai nad oes ganddyn nhw’r geiriau i ddisgrifio sut maen nhw’n teimlo.  O ganlyniad i hyn mae llawer o blant yn dangos eu hemosiynau a’u teimladau mewn gwahanol ffyrdd, weithiau trwy actio allan.  Mae babanod yn profi, mynegi ac yn canfod emosiynau cyn eu bod nhw’n deall yn llawn.  Mae emosiynau fel hapusrwydd angen cael ei annog trwy eu canmol.  Yna dylid delio ag emosiynau negyddol yn ofalus mewn ffordd gadarnhaol.  Gyda hyn mewn ystyriaeth, mae dysgu i reoli teimladau ac ymddygiad yn ffactor hanfodol yn ddatblygiad emosiynol plentyn.
‘The core features of emotional development include the ability to identify and understand one’s own feelings, to accurately read and comprehend emotional states in others, to manage strong emotions and their expression in a constructive manner, to regulate one’s own behaviour, to develop empathy for others, and to establish and maintain relationships’. (National Scientific Council on the Developing Child, 2004)
	Mae’r dyfyniad hyn yn cefnogi fod datblygiad emosiynol yn blant yn hollol bwysig.  Mae Maslow ac Erik Erikson wedi cynhyrchu damcaniaethau tebyg i gefnogi datblygiad emosiynol hefyd.  Maent yn anghytuno ar agweddau bach ond mae prif gorff y damcaniaethau’r un peth.  Un o’r agweddau bach hyn yw bod Maslow yn gredo bod dilyniant trwy’r camau yn seiliedig ar amgylchiadau bywyd, lle mae Erikson yn gredo bod pob cam yn seiliedig ar oedran y plentyn.  Rwy’n cyntuno gyda’r ddau oherwydd yn fy marn i mae’r ddau beth yn effeithio ar gyfradd y datblygiad.
Nesaf byddaf yn trafod a’r pa gam mae Ella yn ei datblygiad emosiynol.  Gan fod Ella yn 4 blwydd oed dylai dangos awydd i fod yn annibynnol ac eisiau gwneud cymaint â phosib ar eu pennau eu hunain.  Ar y cyfan dylent fod yn ennill fwy rheolaeth dros eu hemosiynau.  Erbyn hyn dylai Ella hefyd wedi dod yn fwy ymwybodol o deimladau pobl eraill, canolbwyntio mwy ar ennill mewn gemau sydd yn awgrymu fod yn fwy cystadleuol, a hefyd dylai fod wedi profi ystod eang o emosiynau gan gynnwys cenfigen ac ofn.  Mae Ella tu ôl yn ei datblygiad emosiynol yn ôl ei phroffil disgybl.  Nid yw Ella yn hapus i wahanu oddi wrth ei mam pob bore sydd yn awgrymu ei bod hi’n fwy yng nghyfnod emosiynol plentyn 3 oed.  Nid yw hi yn llwyr yn ddatblygiad emosiynol plentyn 3 oed oherwydd bod hi yn dechrau datblygu ofnau newydd o ganlyniad i’w dychymyg gweithredol.  Er mwyn helpu Ella i symud ymlaen mae angen i ni sicrhau ei bod yn deall ei theimladau ei hun a’r geiriau cywir i ddisgrifio sut mae hi’n teimlo.  Mae angen i rhieni hefyd osgoi bygwth gadel hi ar ôl os yw hi’n anghyson i sicrhau fod hi ddim yn ofn rhieni yn gadael hi yn ysgol.  Efallai y bydd siart teimladau hefyd yn helpu i’w gwthio ymlaen, lle byddai yn rhoi sut mae hi’n teimlo arno bob dydd.  Meddylies fod hyn yn effeithiol pan welais i ef yn yr ysgolion ar ddyddiau pontio.




Datblygiad Corfforol

	Mae datblygiad corfforol plentyn yn cynnwys sut mae corff y plentyn yn tyfu a newid.  Ynghyd a hyn symudiadau cyhyrau mawr a symudiadau cyhyrau bach yr un mor bwysig.  Mae plant yn ennill y sgiliau corfforol sydd eu hangen arnynt ar gyfer bywyd fel oedolyn yn raddol dros amser.  Datblygiad corfforol yw’r parthau datblygiad plant sydd yn fwyaf gweladwy.  Mae’n bwysig i gofio fod datblygiad corfforol y gallwn ei weld yn cyfateb ar hyn ni allwn ei weld, sef datblygiad yr ymennydd.  Mae dau fath o ddatblygiad corfforol i blant, sgiliau echddygol bras a sgiliau echddygol manwl.  Mae sgiliau echddygol bras yn weithredoedd neu’n symudiadau sy’n cynnwys cyhyrau mawr y corff.  Mae sgiliau echddygol manwl yn cyfeirio at y cydgysylltiad rhwng y cyhyrau llai yn y corff, fel bysedd, dwylo a llygaid.  Gwelais enghreifftiau o sgiliau echddygol bras a manwl ar fy nyddiau pontio, er enghraifft roedd plant yn defnyddio pliciwr i wella eu sgiliau echddygol manwl ac yn dynwared dinosoriaid i wella eu sgiliau echddygol bras.

“Physical development involves providing opportunities for young children to be active and interactive; and to develop their co-ordination, control, and movement. Children must also be helped to understand the importance of physical activity, and to make healthy choices in relation to food”																 (Early Years Statutory Framework, 2017) 

Mae profiadau a gweithgareddau datblygiad corfforol yn greiddiol yn y blynyddoedd cynnar, a dyna pam mae’r dyfyniad hwn gan yr ‘Early Years Statutory Framework’ yn nodi pa raglenni blynyddoedd cynnar ddylai fod yn eu darparu i blant.  Rwy’n cytuno a’r datganiad hwn oherwydd yn fy marn i, mae gan bob plentyn yr hawl i fod yn iachus.  Mae angen i blant hefyd ddysgu sut i reoli eu cyrff eu hunain a pha anawsterau y gallant eu cael yn gorfforol.
O ran sgiliau echddygol bras dylai plentyn 4 oed ddechrau dod yn ymwybodol o’i ofod ei hun a hefyd fod yn llai tebygol o daro i mewn i bethau neu bobl.  O’r proffil disgybl mae Ella yn simsan ar ei thraed ac efallai nad yw hi wedi cyrraedd y cam hwn eto.  Ynghyd â’r sgiliau echddygol bras, dylai sgiliau echddygol manwl plentyn 4 oed fod wedi datblygu digon fel bod eu cydsymud llaw-llygaid yn cael ei wella.  Mae’n ymddangos nad yw cydsymud llaw-llygaid Ella wedi datblygu’n dda gan nid yw hi’n gallu dal pêl sy’n bownsio. Er hynna mae Ella yn gallu defnyddio’r ty bach yn annibynnol fel y dylai’r rhan fwyaf o blant ei hoedran.  I helpu Ella symud ymlaen yn ei datblygiad corfforol trwy ymgysylltu â hi gyda cherddoriaeth a gwella ei sgiliau echddygol manwl trwy gelf a phrofiadau cyffyrddol.

Datblygiad Cymdeithasol

	Yn olaf, byddaf yn trafod datblygiad cymdeithasol.  Datblygiad cymdeithasol yw’r broses lle mae plentyn yn dysgu i ryngweithio ag plant a phobl eraill o’u cwmpas.  Wrth iddynt ddatblygu eu hunigoliaeth yn eu cymuned, maent yn hefyd ennill sgiliau i gyfathrebu â phobl eraill a sylwi ar eu gweithredoedd.  Mae datblygiad cymdeithasol yn aml yn cyfeirio at sut mae plentyn yn datblygu cyfeillgarwch a pherthnasoedd eraill.  Mae hefyd ymwneud â sut mae plentyn yn delio â gwrthdaro â phobl eraill. Gall datblygiad cymdeithasol effeithio ar lawr o’r meysydd datblygiad eraill y mae plant yn eu profi.  Hefyd, mae datblygiad cymdeithasol iach yn gallu helpu’ch plentyn mewn nifer o brofiadau bywyd a datblygiadau.  Mae amrywiaeth o sgiliau yn gwella a datblygu drwy ddatblygiad cymdeithasol, fel iaith a hunan-barch. 
	Jean Piaget oedd y seicolegydd cyntaf i feddwl am theori ar gyfer datblygiad gwybyddol, credai nad nodwedd sefydlog yw deallusrwydd.  Canolbwyntiodd yn bennaf ar ei astudiau gwybyddol ond roedd piaget yn deall y pwysigrwydd o roi cyfle i blant i hefyd ddysgu mewn cyd-destun cymdeithasol.  Astudiodd a hefyd arsylwodd fod perthynas bwysig rhwng datblygiad emosiynol a chymdeithasol plant a’u datblygiad gwybyddol.  Mae theori Piaget yn nodi y dylai datblygiad ddod cyn dysgu. Gwnaeth Lev Vygotskt anghytuno a hyn. Yn fy marn i mae gan y ddwy ddadl cymhellol ond credaf fod pob agwedd ar ddatblygiad yr un mor bwysig.
 “Unlike Piaget's notion that childrens' development must necessarily precede their learning, Vygotsky argued, "learning is a necessary and universal aspect of the process of developing culturally organized, specifically human psychological function" (1978, p. 90).  In other words, social learning tends to precede (i.e., come before) development.”
									(S, McLeod, 2018)
Erbyn 4 oed dylai sgiliau cymdeithasol plentyn fod wedi datblygu digon fel eu bod yn sefydlu cyfeillgarwch go iawn.  Efallai bod ganddyn nhw ffrind gorau hyd yn oed ar hyn o bryd.  Dylent fod yn fwy parod i rannu gyda chyfoedion wrth chwarae neu hyd yn oed wrth ddysgu.  Dylai plentyn 4 oed hefyd fod yn fwy parod i gymryd ei dro gyda’i gyfoedion a bod yn fwy ymwybodol o bwysigrwydd rhannu er mwyn ennill ffrindiau ac osgoi gwrthdaro.  Gyda hyn mewn golwg, dylent ddal i edrych at oedolyn am gymorth neu gefnogaeth pan fo angen.
 Mae’n amlwg ei bod Ella ychydig tu ôl yn ei datblygiad cymdeithasol oherwydd mae’n hoffi chwarae yn annibynnol ac nid yw’n barod i ryngweithio ag cyfoedion nag oedolion chwaith.  Nid yw hi yn dangos ymwybyddiaeth o’i gyfoedion.  Mae Ella yn amharod i rannu adnoddau gydag eraill yn ystod gweithgareddau ar adegau, mae hyn hefyd yn cefnogi fod hi ychydig tu ôl yn ei datblygiad.  Er hynny, mae Ella ddal yn edrych i oedolyn am gymorth amser mae angen sef amser mae’n gweld hi’n anodd gwneud dewisiadau.  


Casgliad

	I orffen, darganfyddais fod pob agwedd ar ddatblygiad plant yr un mor bwysig ac nid oed unrhyw agwedd yn bwysicach nag un arall.  Sefydlais hefyd na allwch symud ymlaen mewn datblygiad cyn cael eich datblygu yn y cam blaenorol, a dyna pam y gallai rhai plant fod yn llai datblygedig nag eraill eu hoedran, fel Ella.  Fodd bynnag, nid yw’n anodd helpu plant i symud ymlaen â’u datblygiad, efallai y bydd angen ychydig mwy o sylw arnynt nag arall.  Felly, nid diwedd y byd yw hi os yw plentyn tu ôl o ran datblygiad ond efallai y bydd angen rhywfaint o help ychwanegol arno.

